તા. ૩૧-૩-૨૦૧૩ ના ડોંબીવલી ખાતે કે જેની સમગ્ર મુંબઈ કાગડોળે રાહ જોતું હતું તે દિવસ આવી પહોંચ્યો. વહેલી સવારના દરેક પરાંમાંથી બસ તથા ખાનગી વાહનોથી સમય કરતાં પણ લોકો વહેલા પહોંચી ગયા હતા. આ વિસ્તારમાં પહોચતાંજ સહુ કોઈની નજર ડોંબીવલીમાં જીજાન લગાવીને કરેલ તૈયારી પર પડી. આ વિસ્તારના યુવાનો, બહેનોની મહેતન લગન જોઈને લોકોનો પ્રેરક આનંદ ફૂલાતો નહોતો. યુવાનો અને યુવતીઓ મોટર બાઈક પર, એ પણ ભગવા વસ્ત્ર સાથે પાગડી / સાફા પહેરીને, સવાર થયેલ. યુવતીઓ ઝાંસીની રાણીની જેમ આગળ વધતી હતી, સાથે રાસ ગરબાની રમઝટ, ભજન, અને યુવાનોનો થનગનાટ નાચમાં સ્પષ્ટ દેખાઈ આવતો હતો. આ રથયાત્રાનુ અંતર અંદાજે ૪ કિલોમીટર જેટલુ હતું.